Publication: Magyar Közlöny
Issue: MK-2003-17 (Year: 2003, Number: 17)
Era: 1990-2004
Section: 
Paragraph Index: 1

1.B/XVII-418/2002/11. Az egyes fontos, valamint közbizalmi és közvéleményformáló tisztségeket betöltõ személyeket ellenõrzõ I. számú Bizottság — a többször módosított — 1994. évi XXIII. törvény (a továbbiakban: Etv.) alapján Gergely Gáspár ellenõrzése tárgyában indított eljárásában meghozta a következõ határozatot: A Bizottság megállapítja, hogy Gergely Gáspár „HORTOBÁGYI LÁSZLÓ” fedõnévvel 1977. szeptember 21. napjától 1978. augusztus 4. napjáig titkos megbízottja volt a Hajdú-Bihar Megyei Rendõr-fõkapitányság III/III-as osztályának, majd 1978. augusztus 15. napjától 1983. július 25. napjáig titkos megbízottja volt a Nógrád Megyei Rendõr-fõkapitányság III/III. osztályának. Szerepelt a Belügyminisztérium 0157-762-0. sz. hálózati nyilvántartó kartonján, és a fent megjelölt idõszakban folyamatosan jelentést adott a Hajdú-Bihar Megyei, illetve Nógrád Megyei Rendõr-fõkapitányság III/III-as osztályainak. A Bizottság felszólítja Gergely Gáspárt, hogy a jelen határozat kézhezvételétõl számított 30 napon belül mondjon le a „Csömöri Hírmondó” c. közéleti lap felelõs szerkesztõi feladatkörérõl és a lemondás tényét hitelt érdemlõen igazolja a Bizottság felé. Ellenkezõ esetben a Bizottság határozatát a 30. napot követõ 15. nap elteltével a személyi részében és a Magyar Távirati Iroda útján nyilvánosságra hozza. Az ellenõrzött személy a határozattal szemben, annak kézhezvételétõl számított 15 napon belül írásban, három példányban a Fõvárosi Bírósághoz címzett és a Bizottsághoz benyújtandó keresettel élhet. A kereset benyújtása a döntés nyilvánosságra hozatalára halasztó hatályú. Indokolás A Bizottság az ellenõrzési eljárás eredményeképpen az alábbi tényállást állapította meg: Gergely Gáspárt 1977. szeptember 21-én a Hajdú-Bihar Megyei Rendõr-fõkapitányság III/III-as osztályának hivatásos tisztje titkos megbízottként beszervezte hálózati feladatok ellátására. Az ellenõrzött személy „HORTOBÁGYI LÁSZLÓ” fedõnéven dolgozott a belsõ elhárítás hálózatában. Ekkori munkahelye a Debrecen, Maróthy u. 17/D. sz. alatt található megyei Mûvelõdési Központ volt, ahol ifjúsági klubvezetõként dolgozott. A foglalkoztatás vonala a belsõ elhárítás kulturális népmûvelési ága volt. A Hajdú-Bihar Megyei Rendõr-fõkapitányság III/III-as osztálya 1977. szeptember 21-én nyitotta meg munkadossziéját M-37542. számon, melyet 1978. augusztus 4-én zártak le. A dosszié Gergely Gáspár által a környezetében élõ személyekrõl szóló jelentéseket tartalmazza. A titkos megbízottként tevékenykedõ Gergely Gáspár a tartótisztjének jelentette, hogy 1978. július 1-jétõl munkahelyet változtat és a Nógrád megyei Palotás községbe költözik, ahol a Mûvelõdési Ház vezetõje lesz. Kifejezésre juttatta, hogy amennyiben az új munkahelyén igényt tartanak szolgálataira, úgy készséggel segít a szervezetnek. A Nógrád Megyei Rendõr-fõkapitányság III/III-as osztályának 1978. augusztus 15-én megnyitott, majd 1983. július 25-ig nyilvántartott M-39831. sz. munkadossziéja szerint, Gergely Gáspár új lakhelyén is felvette a kapcsolatot a belügyi szervek belsõ elhárítást végzõ munkatársaival és titkos megbízottként változatlan fedõnévvel hasonló hálózati munkát végzett, és folyamatosan jelentett a környezetében megforduló emberekrõl. A Bizottság megállapította, hogy az ellenõrzött személy jelenleg a „Csömöri Hírmondó” közéleti lap felelõs szerkesztõje. A lap Csömör Önkormányzatának információs lapja. A fenti tényeket a Bizottság az 1.B/L-754/2001. sz. irata, valamint a Történeti Hivatal Nyt. 20-1019/2/2002. sz. leveléhez csatolt és hitelesített 0157-762-0. sz. hálózati nyilvántartó kartonból, valamint az arról készült mikrofilmrõl és a Hajdú-Bihar Megyei Rendõr-fõkapitányság III/III-as osztálya által vezetett M-37542. sz. munkadosszié, valamint a Nógrád Megyei Rendõr-fõkapitányság III/III-as osztálya által vezetett M-39831. sz. munkadosszié tartalma alapján állapította meg. A Nemzetbiztonsági Hivatal TA/1-52-25-002/2002. sz., a Honvédelmi Minisztérium 009/630/2001. sz. és a Belügyminisztérium 1-002/33/2002. sz. iratai szerint Gergely Gáspár az Etv. 1. §-ban meghatározott adat vonatkozásában, nyilvántartásaikban nem szerepel. A bizonyítási eljárás során egyéb adat vagy bizonyíték nem merült fel. Az ellenõrzött személy a Bizottság zárt ülésén szabályszerû értesítés ellenére nem jelent meg, a Bizottság elõtt álláspontját nem adta elõ, azt írásban sem nyújtotta be. A fentiek alapján a Bizottság zárt ülésén meghozott határozatában megállapította, hogy Gergely Gáspár felelõs szerkesztõként az Etv. 2. §-a (3) bekezdésének

Source: https://magyarkozlony.hu/hivatalos-lapok/d304a1efff73d926770f7dd8925f4778f39024a7/dokumentumok/bf9b301dbef96a24b72134aab41fe051bc163017/letoltes